b'\n_START_ARTICLE_\nSum 41\n_START_SECTION_\nO skupini\n_START_PARAGRAPH_\nDeryck, Dave in Stevo so se spoznali na srednji \xc5\xa1oli. Skupaj so ustanovili skupino imenovano\xc2\xa0\xc2\xbbKaspir\xc2\xab. \xc5\xa0e istega leta so se preimenovali v\xc2\xa0\xc2\xbbSum 41\xc2\xab. Leta 1999 se je skupini pridru\xc5\xbeil basist Cone. V letu 2000 so sklenili pogodbo z zalo\xc5\xbebo Island Records, saj je bilo povpra\xc5\xa1evanje po pop-punku zaradi skupin kot so Green Day ali Blink 182 veliko. Istega leta so izdali tudi prvi album\xc2\xa0\xc2\xbbHalf Hour of Power\xc2\xab, ki je bol odli\xc4\x8dna odsko\xc4\x8dna deska za naslednje podvige skupine Sum 41.\xc2\xa0\xc2\xbbAll Killer No Filler\xc2\xab\xc2\xa0je bil naslov njihovega drugega albuma, ki je iz\xc5\xa1el \xc5\xbee naslednje leto. Ta album je bil prava uspe\xc5\xa1nica. S pesmimi kot so Fat lip, In too deep, Motivation se je v hipu povzpel v sam vrh lestvic. Skupina je tistega leta igrala na 300 koncertih, kar je mo\xc4\x8dno vplivalo na njihovo popularnost v svetu. Konec leta 2002 so Sum 41 izdali njihov tretji album\xc2\xa0\xc2\xbbDoes this look infected?\xc2\xab, v katerem pa so mo\xc4\x8dno spremenili stil glasbe. Njihove pesmi so postale\xc2\xa0\xc2\xbbtr\xc5\xa1e\xc2\xab\xc2\xa0ter\xc2\xa0\xc2\xbbte\xc5\xbeje\xc2\xab. Vse skupaj se je stopnjevalo do leta 2004, ko je skupina izdala njihov \xc4\x8detrti album,\xc2\xa0\xc2\xbbChuck\xc2\xab. Vklju\xc4\x8devali so elemente\xc2\xa0\xc2\xbbMetal\xc2\xab\xc2\xa0glasbe, ter avtorjev kot so\xc2\xa0\xc2\xbbIron Maiden\xc2\xab,\xc2\xa0\xc2\xbbJudas Priest\xc2\xab, kar obrazlo\xc5\xbeijo z verzoma pesmi Fat lip, ki pravita;_NEWLINE_Heavy metal and mullets its how we were raised,_NEWLINE_Maiden and priest were the gods that we praised._NEWLINE_Album Chuck se od prej\xc5\xa1njih razlikuje tudi po besedilih. Kritizirajo predvsem politiko ZDA. Skupina je sodelovala pri projektu\xc2\xa0\xc2\xbbRock Against Bush\xc2\xab\xc2\xa0in sicer s pesmijo Moron.12.5.2006 je kitarist Dave Baksh izjavil, da zapu\xc5\xa1\xc4\x8da skupino Sum 41 in sicer zaradi \xc5\xbeelje po igranju v skupini Brown Brigade Ko so na koncu v skupini ostali le \xc5\xa1e Deryck, Cone ter Stevo, so se za\xc4\x8dele \xc5\xa1iriti govorice, da bo skupina Sum 41 razpadla, vendar je Deryck v izjavi za javnost vse skupaj zanikal, ter razkril na\xc4\x8drte skupine. Tako so \xc5\xbee naslednjega leta (2007) izdali svoj peti album z naslovom Underclass Hero. Te\xc5\xbeko pri\xc4\x8dakovani album je bil izdan 24.7, za turnejo ter igranje v \xc5\xbeivo pa jim je na pomo\xc4\x8d prisko\xc4\x8dil kitarist z imenom Thomas Thacker, ki je sicer \xc4\x8dlan skupine Gob Lahko trdimo, da je Underclass Hero najuspe\xc5\xa1nej\xc5\xa1i album skupine, saj se s pesmimi kot so; Underclass Hero, Walking Disaster in March of the Dogs povzpel na najvi\xc5\xa1ja mesta svetovnih lestvic.\n_START_SECTION_\nDeryck Whibley (vokal/kitara)\n_START_PARAGRAPH_\nRojen leta 1980. Pri 12 letih se je preselil v Ajax. Tam je leta 1996 skupaj z bobnarjem Stevom sta ustanovil Sum 41. V skupini igra vlogo glavnega vokalista, kitarista ter pisca pesmi. Poleg vsega tega, je Deryck razvil kariero v glasbeni industriji. Tokrat kot producent in manager. Deryck se je leta 2006 poro\xc4\x8dil s pevko Avril Lavigne, vendar sta se leta 2009 lo\xc4\x8dila.\n_START_SECTION_\nCone McCaslin (bas/vokal)\n_START_PARAGRAPH_\nJason McCaslin se je rodil leta 1980. Svojo glasbeno kariero je za\xc4\x8del pri 14 letih v skupini z imenom\xc2\xa0\xc2\xbbSecond Opinion\xc2\xab. Leta 1999 se je pridru\xc5\xbeil skupini Sum41. Nadomestil je basista po imenu Mark Spiclouk. Cone je znan tudi po svojemu projektu imenovanem The Operation M.D., kjer prav tako igra bas. Kot zanimivost naj obrazlo\xc5\xbeim njegov vzdevek;\xc2\xa0\xc2\xbbCone\xc2\xab. Tako ga je za\xc4\x8del klicati Deryck, saj je pogosto jedel sladoledne kornete. (cone = kornet). Sladoledov Cone \xc5\xbeal ne je ve\xc4\x8d, saj ima sladkorno bolezen.\n_START_SECTION_\nStevo Jocz (bobni/vokal)\n_START_PARAGRAPH_\nSteve se je kot najmlaj\xc5\xa1i \xc4\x8dlan skupine rodil leta 1981. Ob srednji \xc5\xa1oli, katero je kon\xc4\x8dal skupaj z ostalimi \xc4\x8dlani skupine, se je Stevo ukvarjal tudi s skoki v vodo. Svoje spretnosti je pokazal v video-spotu\xc2\xa0\xc2\xbbIn too deep\xc2\xab. Skupaj z basistom sodeluje pri stranskem projektu imenovanem\xc2\xa0\xc2\xbbThe Operation M.D.\xc2\xab\xc2\xa0S strani revije Kerrang je bil Steve imenovan za 40 najbolj\xc5\xa1ega bobnarja v zgodovini popularne glasbe. Je eden ve\xc4\x8djih\xc2\xa0\xc2\xbbantibu\xc5\xa1isti\xc4\x8dnih\xc2\xab\xc2\xa0glasbenikov.\n_START_SECTION_\nSpletni video posnetki\n_START_PARAGRAPH_\nSkupina Sum 41 je znana tudi po video posnetkih, ki prikazujejo vsebine, ki sicer niso najprimernej\xc5\xa1e za otroke. Najve\xc4\x8dkrat gre za krvave ter krute vsebine, glavni igralci pa so kar \xc4\x8dlani skupine. Pravo nasprotje teh posnetkov, je serija\xc2\xa0\xc2\xbbRoad to Ruin\xc2\xab. Ime je sicer prevzela po \xc4\x8detrtem albumu skupine The Ramones, a nima ni\xc4\x8d skupnega z njim. Serija prikazuje zabavanje \xc4\x8dlanov skupine med turnejami (v glavnem pijan\xc4\x8devanje ter\xc2\xa0\xc2\xbblumparije\xc2\xab). Namenjena je predvsem promociji njihovega zadnjega albuma, ter skupine Sum 41 nasploh.'